આપણા શાસ્ત્રોમાં જે કંઈ કહ્યું હોય તેને મારી મચડીને આપણને પસંદ હોય તેરીતે સાચું ઠેરવીએ નહીં તો સારું. આઠવલેજીની એક વાત મને ગમેલી કે “આપણે કર્મ કરીને સમાજની સેવા કરીએ છીએ. એટલે કે આપણું કર્મ સમાજની સેવા છે એમ સમજીને કરવું જોઇએ. અને સમાજ આપણને જીવન નિર્વાહ માટે પૈસા (પગાર) આપી આપણી સેવા કરે છે.” આ એક ઉચ્ચ વિચાર છે. અને તે મહાત્મા ગાંધીના સર્વોદયવાદ સાથે મળતો આવે છે. પણ આ જ આઠવલેજી જ્યારે વાલીના રામે કરેલા વધ માટે એમ કહે કે રાજા મૃગયા રમી શકે અને મૃગને મારી શકે. અને વાલી એ વાંદરો હતો અને વાંદરાઓ શાખા-મૃગ કહેવાય. માટે વાલીના વધમાં રામને પાપ ન લાગે એ વાત રુચીકર અને તર્કયુક્ત લાગતી નથી.